Kermadecøyene

Kermadecøyene er en øygruppe i det sørlige Stillehavet, beliggende mellom Nordøya på New Zealand og Tonga. Øygruppen er oppkalt etter franskmannen Jean-Michel Huon de Kermadec og tilhører New Zealand.

Øyene er av vulkansk opprinnelse og har subtropisk klima. Det var sist vulkanutbrudd på Raouløya i 2006. Det er undersjøisk vulkansk aktivitet i området.«Story: Volcanoes. Page 6 – The Kermadec Ridge: submarine volcanoes», Te Ara – The Encyclopedia of New Zealand.

Polynesiere besøkte øyene på 1300-tallet, men da en fransk ekspedisjon kartla øyene i 1793, var de ubebodd. Seinere benyttet hvalfangere øyene for forsyninger, og det ble satt ut geiter. I 1830-årene ble det etablert permanent bosetting, men denne ble oppgitt etter vulkanutbrudd i 1870. New Zealand annekterte øyene i 1887. De er nå ubebodde, bortsett fra en feltstasjon på Raouløya, den største av Kermadecøyene.«Story: Kermadec Islands», Te Ara – The Encyclopedia of New Zealand.

Øyene og havområdet er vernet, og kan bare besøkes med tillatelse fra New Zealands Department of Conservation.«Kermadec Islands», Department of Conservation.

Referanser

Eksterne lenker
 Kermadec Islands World Wildlife Fund

Kategori:Øyer i Oseania
Kategori:Øyer på New Zealand
Kategori:Vulkanske øybuer